Diari Oficial de la Generalitat Valenciana


Sumari del DOGV 6449, del 31-01-2011 (2011/967)

CORRECCIÓ d'errades de la Resolució de l'11 de gener de 2011, de la Direcció General d'Administració Autonòmica, per la qual es convoquen els cursos del Pla de Formació del personal al servei de l'administració de la Generalitat Valenciana per a l'any 2011.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/967


Data del document
:   20-01-2011

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de l'11 de gener de 2011, de la Direcció General d'Administració Autonòmica, per la qual es convoquen els cursos del Pla de Formació del personal al servei de l'administració de la Generalitat Valenciana per a l'any 2011. [2011/967]  
Advertits errors en la Resolució de l'11 de gener de 2011, de la Direcció General d'Administració Autonòmica, per la qual es convoquen els cursos del Pla de Formació dels empleats públics al servei de l'administració de la Generalitat Valenciana per a l'any 2011, publicada en el Diari Oficial de la Comunitat Valenciana número 6439, de 17 de gener de 2011, i d'acord amb el que disposa l'article 105.2 de la Llei 30/1992, de 26 de novembre, es procedeix a efectuar les correccions següents:  
En l'apartat 4.1.10., cal afegir: «Respecte dels cursos convocats per la Universitat Politècnica de València (annex V) els aspirants amb minusvalideses, que sol·liciten mesures d'adaptació, hauran de comunicar-ho a través dels següents correus electrònics:  
Personal d'administració i serveis: .  
Personal docent i investigador: .  
En l'apartat 4.2. Terminis, cal afegir: «4.2.3. Respecte als cursos convocats per la Universitat Politècnica (annex V) les sol·licituds es podran presentar: en el cas de la Formació Contínua per al personal d'administració i serveis, en dues convocatòries semestrals, amb un termini de 20 dies hàbils, comptadors des de la publicació de cada una d'aquestes. En el cas de la Formació Contínua per al personal docent i investigador, el termini finalitzarà cinc dies naturals abans de la data d'inici de cada activitat.»  
En l'apartat 7. Admissió als cursos, cal afegir: «7.5. Respecte als cursos convocats per la Universitat Politècnica de València, als participants seleccionats se'ls notificarà personalment la seua admissió, amb caràcter general, via correu electrònic, amb un mínim de 15 dies d'antelació a l'inici del curs.  
El personal d'administració i serveis admés disposarà de 5 dies per a renunciar al curs a què hagen estat admesos, i se seleccionarà la substitució d'entre el personal que figure en la llista d'espera, i no serà aplicable l'esmentat termini per a les renúncies que plantegen aquests últims. Aquestes renúncies s'efectuaran a través del correu electrònic o fax de la unitat de formació.  
En el cas del personal docent i investigador seleccionat la renúncia al Curs haurà d'efectuar-se a través de la Intranet de la Universitat.»  
En l'apartat 9. Expedició de certificats, cal afegir: «9.4. Respecte als cursos convocats per la Universitat Politècnica de València per al personal d'administració i serveis (annex V), als assistents a aquests se'ls podrà expedir dos tipus de certificats, el d'assistència i el d'aprofitament. El certificat d'aprofitament per a aquells que hagen assistit al 85% com a mínim d'hores lectives del curs, hagen realitzat les tasques obligatòries proposades pel docent d'aquest, i fins i tot, hagen superat unes proves avaluatòries. El certificat d'assistència serà expedit per a aquells que hagen assistit al 85% del total d'hores lectives com a mínim i no hagen superat la prova d'avaluació o realitzat les tasques obligatòries de l'activitat.   
En el cas de la formació a distància o online només es podran expedir certificats d'aprofitament.  
Respecte als cursos convocats per la Universitat Politècnica de València per al personal docent i investigador (annex V), només s'expediran certificats d'assistència, sempre que es complisca, com a mínim, amb el 85% del total d'hores lectives del Curs.»  
En l'annex IA, pàgina 1716, del curs 994, ha de dir: «1 València».  
En les pàgines 1711 i 1718, del curs 103, ha de dir: «Curs de Gestió de Projectes Metodologia Prince2».  
Incloure en l'annex IA, en valencià i en castellà, dins de l'àrea d'habilitats i aptituds dirigit als grups A,B,C,D i E, el «Curs 979. La psicologia positiva en les organitzacions 1 edició a València amb 20 hores de duració» i el «Curs 987. Estratègies per a la creació d'un missatge. 2 edicions a València i amb una duració de 20 hores».  
En les pàgines 1716 i 1723, on diu: «1129. Violència social modalitat online», ha de dir: «1058. Violència social en modalitat presencial».  
En l'annex IB, pàgines 1729 i 1733, del Curs 1080, ha de dir: «Personal amb discapacitat intel·lectual».   
En l'annex II A, cursos de l'EVES, Curs «Introducció als gestors de referències bibliografies», ha de dir: «dirigit a professionals dels grups A i B».  
València, 20 de gener de 2011.- La directora general d'Administració Autonòmica: Carmela Cots Soler.